Homme algab Tartus kuues Aparaaditehase festival
#000000
Kuues Aparaaditehase festival leiab tänavu aset 29.–31. augustil ning koondab kokku Tartu kultuurikvartali parimad palad ja tegevused.
#000001
Aparaaditehase festival 2018. Foto: Kiur Kaasik
#000002
Teise päeva alapealkiri on „Majapäev” ja see tähendab, et taaskord on huvilistel võimalik korraks osa saada tehase igapäevaelust. Selleks avatakse kella 16-20ni paljude stuudiote-ateljeede-kontorite uksed, et pakkuda võimalust sinna sisse piiluda ja majalistega juttu puhuda. Mitmed nendest pakuvad ka sel päeval oma ruumides spetsiaalset programmi, kas siis töötubade, näituste või muude tegevuste näol. Täpne lahtiste uste päeva kava on leitav Aparaaditehase kodulehelt.
#000004
Samal päeval toimub hoovil ka terve suve väldanud pinksiturniiride finaalmatš, avatakse Aparaaditehase kunstnike loomingut koondav Aparaaditehase aastanäitus, saab osa kassiekskursioonist „Gutenbergi radadel” ja linnaianduse teemadele pühendatud välkloengutest. Päev lõppeb klubimuusikale pühendatud tehaseÖÖga, kus maja viies erinevas saalis saab tantsida kuni varaste hommikutundideni.
#000005
Laupäev, 31. august, ehk tänavapäev, algab Aparaaditehase tänavaturuga, mis hõlmab lisaks taskupargile ka Kastani tänava ja Samelini tehase hooviala. Tänavaturule on registreerunud 150 taaskasutus- ja disainkauba müüjat, tänavatoidualal on võimalik valida 20 tänavatoitlustaja ja kümmekonna käsitööjookide pakkuja vahel. Lisaks saab tänavapäeva raames osa lastele ja peredele suunatud tegevustest Aparaaditehase hoovis.
#000006
Kell 17 algab aga Taskupargis Aparaaditehase ja Tartu 2024 kandideerimismeeskonna ühine tänupidu linnarahvale, kus astuvad üles Popsid, Oopus ja plejaad kandideerimisprotsessiga seotud DJsid.
#000007
Läinud nädalavahetusel pidas Tartu Aparaaditehas oma esimest majafestivali, mille raames kogunes loomekvartali hoovi ja siseruumidesse kuhjaga uudistajaid. Reporter Triin Sepp ja fotograaf Kristjan Mõru püüdsid sealsed uitajad pildile ja uurisid, mis neid festivalile tõi.
#000009
Patareiv toob öö täis homset tantsumuusikat
#000010
30. augustil toimub klubis HALL igasuvine peomaraton Patareiv, pakkudes hea tava kohaselt parimat uut põrandaalust tantsumuusikat.
#000011
Galerii: UIT äratas ellu uinunud putkad
#000012
21.–24. augustil toimus linnafestival UIT, mis kutsus sel aastal avastama Tartu parke ning uinunud putkasid, kuhu kunstnikud festivali ajaks installatsioone lõid. Eri linnaosades toimus mitmeid teisigi sündmusi nii teatri-, filmi-, astronoomia- kui ka muusikahuvilistele.
#000013